Мы махуэхэм
ЩэкIуэгъуэм и 14, махуэку
Фошыгъу узым ебэныным и дунейпсо махуэщ
ФIагъым и дунейпсо махуэщ
УФ-м социологым и махуэр щагъэлъапIэ
1666 гъэм япэу лъы хакIауэ щытащ. Ар зы хьэм къыхашри, нэгъуэщI хьэм хакIат.
1851 гъэм Санкт-Петербург — Москва гъущI гъуэгум цIыху къезышэкI мафIэгу япэу ирикIуащ.
1956 гъэм КПСС-м и обкомым щытепсэлъыхьащ Къэбэрдейр Урысейм езым фIэфIу зэрыгухьэрэ илъэс 400 зэрырикъум зэрызыхуагъэхьэзырым. Доклад зыщIар обкомым и секретарь Бэрбэч ХьэтIутIэщ.
Белоруссием и къалащхьэ Минск щызэхэтынущ Къэрал Щхьэхуитхэм я Зэгухьэныгъэм Iэпхъуэшапхъуэ IуэхухэмкIэ я унафэщIхэм я Советым и зэIущIэ.
ТхакIуэ Къашыргъэ ХьэпащIэ къызэралъхурэ илъэс 99-рэ ирокъу.
Къэрал, жылагъуэ лэжьакIуэ, УФ-м щэнхабзэмкIэ щIыхь зиIэ и лэжьакIуэ Ефэнды Джылахъстэн и ныбжьыр илъэс 89-рэ ирокъу.
Физико-математикэ щIэ- ныгъэхэм я доктор, КъБКъУ-м и профессор ПащIэ Ахьмэд и ныбжьыр илъэс 66-рэ ирокъу.
Физико-математикэ щIэныгъэхэм я доктор, профессор, КъБР-м щIэныгъэхэмкIэ щIыхь зиIэ и лэжьакIуэ Къэрмокъуэ Ахьмэд и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэр махуэм градуси 9 — 10, жэщым градуси 5 — 6 щыхъунущ.
ЩэкIуэгъуэм и 15, мэрем
Дзэм къулыкъу щищIэну ираджэм и махуэщ
Бельгием щагъэлъапIэ пащтыхьыгъуэр зыIыгъ унагъуэм и махуэр
1764 гъэм Урысейм ХудожествэхэмкIэ и академиер къызэрагъэпэщащ.
Техникэ щIэныгъэхэм я доктор, КъБКъМА-м и профессор, ЩIДАА-м и член-корреспондент, КъБР-м мэкъумэш хозяйствэмкIэ щIыхь зиIэ и лэжьакIуэ Хьэшыр Юрий и ныбжьыр илъэс 76-рэ ирокъу.
Публицист, «Адыгэ псалъэ» газетым и редактор нэхъыщхьэм и къуэдзэ Ширдий Маринэ къыщалъхуа махуэщ.
Къэбэрдей къэрал драмэ театрым и актрисэ Мэкъуауэ ФатIимэ къыщалъхуа махуэщ.
Адыгэ Республикэм щIыхь зиIэ и артисткэ Къудей ФатIимэ къыщалъхуа махуэщ.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 4 — 5, жэщым градус 0 — 2 щыхъунущ.
